OpenLLM-France/wikimedia huggingface dataset:
# Atfalati

Els atfalati, també coneguts com a tualatin foren una tribu o banda dels amerindis kalapuyes que vivien originàriament a la vall de Tualatin a la part nord-oest de l'estat d'Oregon. La tribu tenia llogarets permanents que habitaven durant els mesos d'hivern situats a les ribes i rodalia del llac Wapato (que havia estat drenat), i vora de les actuals ciutats de Beaverton, Forest Grove, Gaston, i Hillsboro.

## Cultura

Els atfalati oscil·laven al voltant de la vall, dedicats a un estil de vida de caçadors-recol·lectors, Els productes alimentaris primaris inclouen els cérvols, arrels de camassia, peix, baies, ants i pinyes. Per fomentar el creixement de la planta camassia i mantenir un hàbitat beneficiós per als cérvols i ants, el grup va cremar el fons de la vall per evitar el creixement dels boscos, una pràctica comuna entre els kalapuya. Poc se sap dels costums natius atfalati. El seu llenguatge va ser estudiat per Albert Samuel Gatschet, i la majoria del que s'ha après del kalapuya correspon al dialecte atfalati.
Els euro-americans començaren a arribar a la llar dels atfalati a començaments del segle xix, i els colons pel 1840. Per aquest temps les malalties havien delmat les poblacions de nadius al Nord-oest del Pacífic, incloent els atfalati. S'estima que la banda es va reduir d'una població al voltant de 600 en 1842 a només 60 el 1848. El govern dels Estats Units va negociar un tractat en 1851 amb el grup per permetre una petita reserva al llac Wapato, però el tractat mai va ser ratificat. En 1855 el govern negocià un nou tractat amb el grup més gran dels kalapuya que incloïa als atfalati. Aquest tractat eliminà els atfalati de la reserva índia Grand Ronde a la part occidental de la vall de Willamette als peus de la Serralada de la Costa d'Oregon on hi vivien amb una varietat d'altres tribus.

## Vegeu també

* Mohawk (Oregon) — una altra banda de kalapuyrd.
* Chief Kno-Tah — estàtua de fusta, en honor del cap atfalati—tualatin.
* Ki-a-Kuts Falls

## Referències

* 1 2 3 4 5 6 7 8 9 10 11 12 Buan, Carolyn M. This Far-Off Sunset Land: A Pictorial History of Washington County, Oregon. Virginia Beach, VA: The Donning Company Publishers, 1999, p. 17–22. ISBN 1-57864-037-7.
* ↑ Metro: Wapato Lake

## Enllaços externs

* Four Directions Institute Arxivat 2007-09-26 a Wayback Machine.
# DVB-S

DVB-S és l'acrònim de Digital Video Broadcasting-Satellite. Aquest estàndard per televisió digital per satèl·lit és, sens dubte, el més àmpliament utilitzat i possiblement el seu èxit ha estat el causant de la implantació de la resta de sistemes DVB. Actualment està utilitzant-se en tots els continents per proveïdors de serveis. A Europa és l'únic sistema de televisió digital per satèl·lit implantat.
Podem considerar que el sistema DVB-S parteix de la trama de transport de dades proporcionada per l'MPEG-2, introduint diverses capes de protecció al senyal per adequar-la a les característiques del canal pel que s'ha de transmetre. Les successives etapes en les quals s'introdueixen noves característiques a la trama de transport es resumeixen tot seguit:
En el receptor s'han de realitzar les operacions inverses per tenir accés a la trama de transport que suporta la informació dels programes de televisió en format MPEG-2. L'estàndard DVB-S proporciona flexibilitat suficient perquè l'operador del servei pugui decidir el contingut dels programes de televisió que proporciona. Per tant, és possible que es transmetin senyals amb definició millorada, d'alta definició o de definició convencional (ML@MP). En funció de les característiques de l'enllaç pot seleccionar-se el codi de protecció d'errors intern. Per transmissions amb una amplada de banda de 36MHz és habitual utilitzar codis interns 3/4 (3 bits de dades, 1 de redundància), amb la qual cosa s'aconsegueixen taxes de transmissió de dades d'uns 39Mbps.

## Referències

* ↑ «DIGITAL VIDEO BROADCASTING» (pdf) (en anglès). EBU TECHNICAL REVIEW, 01-10-2004. [Consulta: 9 gener 2022].
# 464 aC

L'any 464 aC va ser un any del calendari romà prejulià. Durant la República Romana es coneixia com l'Any del consolat d'Albus Regil·lensis i Medul·lí Fus, o de vegades, any 290 Ab urbe condita o de la fundació de Roma. La denominació 464 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments
### Grècia

* Esparta pateix les conseqüències d'un fort terratrèmol. El gimnàs va quedar destruït i va matar tots els efebs. Els ilotes de Messènia, que s'havien refugiat a Itome a l'inici de la Tercera guerra messènica, es van revoltar. Al terratrèmol van morir molts espartans, i Heròdot explica que hi havia més periecs que ciutadans lliures. Els ilotes eren set vegades més nombrosos que els espartans.
* Diàgores de Ialisos obté als Jocs Olímpics dues victòries al pugilat, guanya quatre premis als jocs ístmics, dos als jocs nemeus, i almenys un altre als jocs pitis. Portava el títol de περιοδονίκης ('el que guanya corones a les quatre grans festes').
* Xenofont de Corint venç, també als Jocs Olímpics, a les carreres a peu (Stadion) i al pentatló.

### Imperi Persa

* Artaxerxes I, hereu del seu pare Xerxes I, consolida el seu poder al vèncer al seu germà Histaspes, sàtrapa de Bactriana, que s'havia revoltat.

### República Romana

* Aulus Postumi Albus Regil·lensis i Espuri Furi Medul·lí Fus són elegits cònsols a Roma. Els dos cònsols van fer la guerra als eqües. Medul·lí Fus va ser derrotat, ferit i assetjat al seu campament per les forces enemigues, i el seu germà Publi Furi Medul·lí, que era el seu legat, va morir en la guerra contra aquest poble.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Heròdot. Històries, XI, 28-29
* ↑ Píndar. Olímpiques, VII
* ↑ Diodor de Sicília. Biblioteca històrica, XI, 70
* ↑ Diodor de Sicília. Biblioteca històrica, XI, 74
* ↑ Titus Livi. Ab Urbe Condita, III, 4, 5, 25
# Eleccions federals de Mèxic de 2018

Les eleccions federals de Mèxic de 2018, denominades oficialment com Proceso Electoral Federal 2017-2018, es celebraren el diumenge 1 de juliol de 2018. Les organitzà l'Institut Nacional Electoral (INE) i s'hi renovaren els següents càrrecs d'elecció popular de nivell federal:
* President de la República. Cap d'estat i del Govern de Mèxic, electe per un període de cinc anys i deu mesos sense possibilitat de reelecció.
* 128 senadors. Membres de la cambra alta del Congrés de la Unió, tres per cada estat federat mexicà, electes de manera directa, i 32 per una llista nacional, tots 128 per un període de sis anys.
* 500 diputats federals. Membres de la cambra baixa del Congrés de la Unió. 300 escollits per majoria simple i 200 per representació proporcional, tots 500 electes per un període de tres anys.

## Resultats

En les eleccions, el Movimiento Regeneración Nacional va guanyar obtenint el 53% dels vots, amb un programa més pragmàtic i conciliador, fent un vot de càstig per la inseguretat i corrupció, i beneficiant-se de la pugna entre Partit Revolucionari Institucional i PAN.

## Referències

* ↑ «Avanza INE en Organización del Proceso Electoral Federal 2017-2018» (en espanyol). Institut Nacional Electoral de Mèxic, 28-06-2017. [Consulta: 26 agost 2017].
* ↑ «RESOLUCIÓN del Consejo General del Instituto Nacional Electoral por la que se aprueba ejercer la facultad de atracción para ajustar a una fecha única la conclusión del periodo precampañas y el relativo para recabar apoyo ciudadano, así como establecer las fechas para aprobación del registro de candidatas y candidatos por las autoridades competentes para los Procesos Electorales Locales concurrentes con el Proceso Electoral Federal 2018» (en espanyol). Diario Oficial de la Federación. Secretaría de Gobernación [Ciutat de Mèxic], Tomo DCCLXVII, 24, 31-08-2017 [Consulta: 4 setembre 2017].
* ↑ Rojas, Ana Gabriela. «López Obrador gana las elecciones en México: 3 claves que llevaron a AMLO a arrasar en las presidenciales» (en castellà). BBC, 02-07-2018. [Consulta: 29 setembre 2020].
# Juan Bardem Aguado

Juan Bardem Aguado (Madrid, 21 de novembre 1956) és un compositor musical espanyol, principalment de bandes sonores de cinema. És fill del director de cinema Juan Antonio Bardem i cosí germà de l'actor Javier Bardem. Va estudiar al Conservatori de Madrid i a mitjans de la dècada del 1980 es va dedicar a la composició de bandes sonores. Actualment treballa al departament d'ambientació musical de RTVE. Va començar amb bandes sonores de sèries de televisió com Lorca, muerte de un poeta (1987), El joven Picasso (1993) i El día en que me quieras (1994). Aquell mateix any va començar a treballar al cinema i el 1998 fou nominat al Goya a la millor música original per Los años bárbaros. El 2003 va guanyar el Goya a la millor música original per Al sur de Granada. Ha estat nominat novament als Goya per El próximo Oriente (2006) i La banda Picasso (2012)

## Filmografia

* Lorca, muerte de un poeta (1987)
* El joven Picasso (1993)
* El día en que me quieras (1994).
* Más que amor frenesí (1996)
* Los años bárbaros (1998)
* Resultado final (1998)
* La mujer más fea del mundo (1999)
* A mi madre le gustan las mujeres (2002)
* Al sur de Granada (2003)
* Incautos (2004)
* El próximo Oriente (2006)
* Mortadelo y Filemón. Misión: Salvar la Tierra (2008)
* La banda Picasso (2012)

## Referències

* ↑ Juan Bardem a mundobso.com
* ↑ Biografia al web de Juan Bardem
* ↑ Los años bárbaros al web dels Goya
* ↑ Al sur de Granada al web dels Goya
# Joaquín Ballester i Sanz

Joaquín Ballester i Sanz (Paterna, 1961) és un polític valencià, president d'Unió Valenciana (UV) del 2005 al 2006 i actual militant del Partit Popular des del 2010.
Llicenciat en Ciències Químiques per la Universitat de València el 1984, fou triat regidor per UV a l'Ajuntament de Paterna el 1999, renovant l'acta a les successives eleccions municipals fins al 2007, quan no aconsegueix els vots suficients i decideix abandonar la política. Abans, Ballester fou president nacional d'UV des del març de 2005, després de guanyar el Congrés del partit en el qual s'enfrontava a la candidatura encapçalada per Amparo Picó i José María Chiquillo, senador triat a les llistes del PP. Ballester, que propugnava per un allunyament del PP i la consolidació d'un discurs propi i més valencianista, dimití del càrrec l'abril de 2006 al·legant discrepàncies amb el partit i manca d'ideologia valencianista. Així i tot, Ballester es va mantindre com a regidor d'UV a Paterna durant un any més. L'octubre de 2010 anuncià que deixava la seua miliància a UV per passar-se al PP.
| Precedit per: Julio Chanzá Romaguera | President d'Unió Valenciana 2005 - 2006 | Succeït per: José Manuel Miralles i Piqueres |

## Referències

* ↑ (castellà) Joaquín Ballest presidirà UV després de guanyar amb 12 vots de diferència a la candidatura de Chiquillo, a El País de 14/03/2005 [Consultat el 27/10/2010]
* ↑ (castellà) Entrevista, a El País de 15/03/2005 [Consultat el 27/10/2010]
* ↑ (castellà) El president d'UV dimteix per manca d'ideologia valencianista, a El País de 21/04/2006 [Consultat el 27/10/2010]
* ↑ (castellà) L'ex-president nacional d'UV, Joaquín Ballester, s'afilia al PP Arxivat 2012-03-02 a Wayback Machine., a Hortanoticies.com de 27/10/2010 [Consultat el 27/10/2010]
# Elisabet de França

Elisabet de França és el nom dels següents personatges:
* Elisabet de França (duquessa de Parma) (1727 - 1759).
* Elisabet de França (princesa de França) (1764 - 1794).
* Elisabet de França i Provença (1241 - 1271).
* Elisabet de França (reina) (1295 - 1358). Filla de Felip IV de França i Joana I de Navarra, reina consort d'Eduard II d'Anglaterra i mare d'Eduard III d'Anglaterra.
# Ateu Pretextat

Ateu Pretextat o simplement Ateu (en llatí Ateius Pretextatus) conegut també per Ateu el Filòleg (Philologus) va ser un gramàtic grec nascut a Atenes, però que va exercir a Roma. Allà en va ser un dels més famosos. Era qualificat pels autors antics, de gramàtic, de retor, de conseller o de mestre. El títol de filòleg és equivalent a erudit i Suetoni diu d'ell que tenia "coneixements nombrosos i variats". Va ser deixeble de Marc Antoni Gnifó.
El seu nom era Ateius, però era conegut per Pretextatus i per Philologus. Va viure a la segona meitat del segle I aC. Era un llibert i potser va ser esclau del jurista Ateu Capitó. Era íntim amic de l'historiador Sal·lusti pel qual va escriure un extracte d'història romana (Breviarium rerum omnium Romanarum) i de Gai Asini Pol·lió. Suetoni diu que va escriure més de vuit cents llibres, dels quals només se'n conserva algun fragment.

## Referències

* ↑ Suetoni. De viris illustribus X, 2
# 466

El 466 (CDLXVI) fou un any comú començat en dissabte del calendari julià.

## Esdeveniments

* Euric incorpora la zona costanera de la Tarraconense i la Vall de l'Ebre al Regne visigot de Tolosa.

## Referències

* ↑ Roger Collins, Early medieval Spain p.24 (anglès)
# Font de la Canaleta (Santa Engràcia)

La Font del Toscar és una font del terme municipal de Tremp, del Pallars Jussà, a l'antic terme de Gurp de la Conca, en territori de l'antic poble de Gurp. Cal no confondre-la amb la Font del Toscar, propera al poble d'Esplugafreda.
Està situada a 953 m d'altitud, al nord de Santa Engràcia, a peu de la carretera que ve de Talarn per Castelló d'Encús, al costat de ponent de la carretera just en haver travessat la carretera el darrer curs d'aigua abans de pujar cap a Santa Engràcia, la llau de la Canaleta.

## Enllaços externs

* Institut Cartogràfic de Catalunya
# Juan José Serrizuela

Juan José Serrizuela (Avellaneda, 25 de gener de 1977) és un futbolista argentí, que ocupa la posició de migcampista. Ha desenvolupat la major part de la seua carrera al seu país, tot i que també ha militat al RCD Mallorca i al Libertad paraguaià.
Va destacar sobretot al CA Lanús, club en el qual va militar entre 1993 i 2000, i el 2004, i amb qui va guanyar la Conmebol de 1996. També s'ha imposat al Clausura 2001 i a l'Apertura 2002.

## Equips

* 93/00 Lanús
* 00/01 RCD Mallorca
* 01/02 San Lorenzo de Almagro
* 02/03 Independiente de Avellaneda
* 2004 Lanús
* 2005 Gimnasia y Esgrima de Jujuy
* 2005 Club Libertad
* 2006 Quilmes
* 06/07 Belgrano
* 07/08 Unión de Santa Fe
* 08/... Talleres de Córdoba

## Enllaços externs

* Fitxa del jugador
# Gai Fanni (acusador)

Gai Fanni (en llatí Caius Fannius) va ser un polític romà del segle i aC. Formava part de la gens Fànnia, una gens romana d'origen plebeu.
Va ser una de les persones que va signar l'acusació contra Publi Clodi Pulcre l'any 61 aC. L'any 59 aC va ser denunciat per Luci Vetti com a còmplice en la conspiració contra Gneu Pompeu. Podria ser la persona del mateix nom que va ser tribú el 59 aC però en general no s'accepta, ja que Ciceró no el menciona amb aquest càrrec. Sí que podria ser el legat enviat per Lèpid l'any 43 aC i que al final del mateix any va ser proscrit i es va refugiar amb Sext Pompeu a Sicília. L'any 36 aC quan Sext Pompeu era a Àsia, Fanni i altres van desertar del seu partit i es van passar a Marc Antoni.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 136.
# Bandera de Vilobí del Penedès

La bandera oficial de Vilobí del Penedès té la descripció següent:
    Bandera apaïsada de proporcions dos d'alt per tres de llarg, verda, amb el gos blanc de l'escut, portant un mos de pa groc, al centre; i el gos d'una altura la meitat del drap.

## Vegeu també

* Escuts i banderes de l'Alt Penedès

## Referències

* ↑ «RESOLUCIÓ de 29 d'abril de 1992, per la qual es dóna conformitat a l'adopció de la bandera del municipi de Vilobí del Penedès.» (pdf) (en español). [Consulta: 21 maig 2010].
# Dalarna

Dalarna –històricament conegut com a Dalecàrlia– és una província històrica de Suècia altrament dit en suec landskap, que es troba al centre del país. Als Estats Units hi ha llocs amb l'element Dalecarlia.
Dalarna engloba Härjedalen, Hälsingland, Gästrikland, Västmanland i Värmland. A l'oest fa frontera amb Noruega.
La paraula "Dalarna" significa "les valls". És un popular lloc del vacances pels suecs del sud. Alguns dels seus habitants parlen el dialecte suec anomenat dalecarlià.

## Administració

El comtat de Dalarna té gairebé les mateixes fronteres que la Dalarna històrica excepte per la part del nord-est, parròquia (Hamra (coneguda també com a Orsa Finnmark) la qual forma part del municipi de Ljusdal del comtat de Gävleborg.

## Heràldica

L'escut de Dalarna data de 1560; porta unes fletxes encreuades, la província també és un ducat. El comtat de Dalarna fa servir el mateix escut.

## Referències

* ↑ Eric Linklater en The Life of Charles XII pp. 53-54 & throughout
* ↑ Volume V07, Page 764 of the 1911 Encyclopaedia Britannica. (online link Arxivat 2006-09-04 a Wayback Machine.)
* (suec) article Dalarna from Nordisk familjebok. In Swedish.
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* Dalarna - Tourist site
* Pictures from Dalarna Arxivat 2006-05-15 a Wayback Machine.
             A Wikimedia Commons hi ha contingut multimèdia relatiu a: Dalarna
# Ranchos Penitas West

Ranchos Penitas West és una concentració de població designada pel cens dels Estats Units a l'estat de Texas. Segons el cens del 2000 tenia 520 habitants.

## Demografia

Segons el cens del 2000, Ranchos Penitas West tenia 520 habitants, 114 habitatges, i 104 famílies. La densitat de població era de 43,2 habitants/km².
Dels 114 habitatges en un 66,7% hi vivien nens de menys de 18 anys, en un 78,1% hi vivien parelles casades, en un 9,6% dones solteres, i en un 7,9% no eren unitats familiars. En el 6,1% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,56 i el nombre mitjà de persones que vivien en cada família era de 4,71.
Per edats la població es repartia de la següent manera: un 44,2% tenia menys de 18 anys, un 8,3% entre 18 i 24, un 28,8% entre 25 i 44, un 12,9% de 45 a 60 i un 5,8% 65 anys o més.
L'edat mediana era de 23 anys. Per cada 100 dones de 18 o més anys hi havia 104,2 homes.
La renda mediana per habitatge era de 23.681 $ i la renda mediana per família de 24.097 $. Els homes tenien una renda mediana de 22.955 $ mentre que les dones 14.107 $. La renda per capita de la població era de 6.236 $. Aproximadament el 25,3% de les famílies i el 30,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ranchos Penitas West». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Ranchos Penitas West». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Jonás Cuarón Elizondo

Jonás Cuarón Elizondo (Ciutat de Mèxic, 1981) és un director, guionista, productor, editor i director de cinema mexicà. És fill del també director i guanyador de l'Oscar Alfonso Cuarón. Va estudiar cinema al Vassar College.
El seu primer llargmetratge, Año uña, que va dirigir, escriure i produir, es va estrenar el 2007. Es coneix en anglès com Year of the Nail. També va coescriure l'aclamada pel·lícula del 2013 Gravity. La pel·lícula va ser co-escrita i dirigida pel seu pare.
El seu oncle Carlos Cuarón també és escriptor i director i el seu germanastre Diego Cataño és actor. El seu primer crèdit cinematogràfic és un cameo de petit a la pel·lícula Sólo con tu pareja del 1991, que va ser dirigida pel seu pare.

## Filmografia

| Any | Títol | Director | Guionista | Productor | Editor | Notes |
| 2007 | Año uña | Sí | Sí | Sí | Sí | També director artístic i de fotografia |
| 2013 | Gravity | No | Sí | No | No | Nominada- BAFTA al millor guió original Nominada- Saturn al millor guió |
| 2015 | Desierto | Sí | Sí | Sí | No | Premi FIPRESCI per Presentacions Especials. |
| TBA | Z | Sí | Sí | No | No | Pre-producció |

### Curtmetratges

| Any | Títol | Director | Guionista | Productor | Editor | Notes |
| 2007 | The Shock Doctrine | Sí | No | executiu | Sí | Curt documental; també director de fotografia |
| 2013 | Domingo | No | No | executiu | No | |
| 2014 | Aningaaq | Sí | Sí | Sí | Sí | Spin-off de Gravity, inclòs com a bonus al DVD |

### Actor

| Any | Títol | Paper | Notes |
| 1991 | Sólo con tu pareja | Nen al casament | |
| 1995 | La princeseta | Jim (el noi escura-xemeneies) | No acreditat; També acreditat com a assistent |

## Referències

* ↑ El retorno del clan Cuarón, El País, 14 de setembre de 2015
* ↑ «Autistic Self Advocacy Network, SW Ohio: Autistic Community Condemns Autism Speaks», 23-09-2009.
* ↑ Cuarón se impone a la gravedad cero, El País, 19 d'abril de 2016
* ↑ Jonás Cuarón Arxivat 2021-04-11 a Wayback Machine. al web del Festival de Morelia
* ↑ TIFF (2015-09-20). "Toronto International Film Festival Announces 2015 Award Winners". Nota de premsa. Arxivat 2016-03-03 a Wayback Machine. «Còpia arxivada». Arxivat de l'original el 2016-03-03. [Consulta: 25 març 2021].
* ↑ «'Gravity' Companion Short Film 'Aningaaq' By Jonas Cuaron Will Be Released As A DVD Extra». Arxivat de l'original el 2013-10-09. [Consulta: 25 març 2021].

## Enllaços externs

* Notícies de Jonas Cuarón a espinof.com
* Notícies de Jonás Cuarón a El País
# Josep Ginés i Marín

Josep Ginés i Marín (Polop, Marina Baixa, 1768 - Madrid, 1823) fou un escultor valencià, amb un estil acadèmic i neoclàssic.
Es va formar a l'Acadèmia de Sant Carles de València. L'any 1786 va rebre una pensió de la mateixa acadèmia valenciana per anar a ampliar els seus estudis a Madrid, a l'Acadèmia de Belles Arts de San Fernando. Un dels seus primers treballs a nivell professional va ser la decoració de la façana d'una sala de ball, al Palau del Marquès de Cogolludo. També va realitzar l'ornamentació de l'escala principal del Palacio Real, i va realitzar alguns encàrrecs per Carles IV de Castella.
Pocs anys després, el 1794 va ser nomenat pintor de cambra, a nivell honorari, tot i la seva joventut. Sis anys més tard, també rebria el títol d'estucador de cambra. Aquest rang li va permetre intervenir en ornamentacions més importants, com les de la Casita del Príncipe d'El Escorial o les de la Casa del Labrador d'Aranjuez. El 1814 fou nomenat acadèmic de mèrit de San Fernando.
Va ser el primer escultor de Ferran VII, i a l'hora va realitzar diversos encàrrecs oficials per a la ciutat de Madrid, considerat un dels millors escultors del moment a la capital de l'estat.

## Obres destacades

* Casita del Príncipe d'El Escorial
* Casa del Labrador d'Aranjuez
* Capella real de Palau
* Els Quatre Evangelistes de la parròquia de Sant Just
* Bust d'Isabel de Bragança

## Referències

* ↑ «Josep Ginés i Marín». Gran Enciclopèdia Catalana. Barcelona: Grup Enciclopèdia Catalana.
# John Souza

John Souza (Fall River, 12 de juliol de 1920 - Pennsilvània, 11 de març de 2012) fou un futbolista estatunidenc, d'ascendència portuguesa, de les dècades de 1940 i 1950.
Fou 13 cops internacional amb la selecció dels Estats Units, amb la qual participà en el Mundial de 1950.

## Referències

* ↑ «John Souza, former US soccer player, dies». Boston.com [Consulta: 9 agost 2013].
* ↑ «U.S. World Cup Forward John ‘Clarkie’ Souza Passes Away at Age 91». US Soccer. Arxivat de l'original el 24 abril 2013. [Consulta: 9 agost 2013].
* ↑ «USA - Details of International Matches 1885-1969». [Consulta: 25 maig 2017].
* ↑ «The US and the 1950 World Cup». The Philly Soccer Pge. Arxivat de l'original el 13 maig 2013. [Consulta: 9 agost 2013].